राजीव गाँधी प्रधान मंत्री थे और राम मंदिर आन्दोलन जोर पकड़ने लगा था, राजनीति के कई जानकारों का कहना है मूलतः ये आन्दोलन कांग्रेस का था, जिसे भाजपा ने झपट लिया. बहरहाल सच जो भी रहा हो लेकिन भाजपा के हाथों में राम मंदिर आन्दोलन की कमान पूरी तरह से आ गई और इसके मुख्य शिल्पी बनकर उभरे लाल कृष्ण आडवाणी. उन्होंने आन्दोलन सफल हो इसके लिए कोई कसर नहीं छोड़ी,रथयात्रा निकाली और वी पी सिंह की सरकार भी कुर्बान कर दी.